stanford-oval/wikipedia huggingface dataset:
Cain Velasquez
Vapaaottelu > UFC (2008–2019)

Velasquez teki UFC:n kanssa sopimuksen ja otteli ensikerran UFC 83 -tapahtumassa huhtikuussa 2008 Brad Morrista vastaan. Hän voitti kamppailun teknisellä tyrmäyksellä ensimmäisessä erässä. Heinäkuussa Velasquez kohtasi Jake O'Brienin, joka oli hävinnyt urallaan kerran. Velasquez voitti kamppailun edellisten otteluiden tapaan teknisellä tyrmäyksellä ensimmäisessä erässä.
Velasquez otteli vuonna 2009 kolmesti, joista ensimmäinen oli helmikuussa Denis Stojnićia vastaan. Ottelu käytiin UFC Fight Night: Lauzon vs. Stephens -tapahtumassa, jossa Velasquezin ottelu oli illan toinen pääottelu. Hän voitti kamppailun teknisellä tyrmäyksellä toisessa erässä ja ansaitsi voitosta illan tyrmäys bonuksen. Kesäkuussa Velasquez kohtasi moninkertaisen potkunyrkkeilyn maailmanmestarin Cheick Kongon. Ottelu käytiin Saksassa, UFC 99 -tapahtumassa, jossa hän voitti ottelun tuomariäänin (30–27, 30–27, 30–27). Lokakuussa Velasquez kohtasi Ben Rothwellin, joka otteli ensimmäistä kertaa UFC:ssä. Rothwell oli otellu urallaan 36 ottelua, joista hän oli voittanut 30. Ottelu käytiin UFC 104 -tapahtumassa, jossa Velasquez voitti ottelun teknisellä tyrmäyksellä toisen erän alussa.
Velasquez kohtasi seuraavaksi entisen Priden ja UFC:n tilapäisen raskaansarjan mestarin Antônio Rodrigo Nogueiran. Ottelun ennakossa mediassa epäiltiin Velasquezin lyöntivoimaa selkeästi isokokoisempaa Nogueiraa vastaan, joka on usein kestänyt päähän kohdistuneita kovia osumia. Velasquez kuitenkin voitti UFC 110 -tapahtumassa käydyn kamppailun tyrmäyksellä ensimmäisessä erässä. Se oli samalla ensimmäinen kerta, kun hän oli illan pääottelussa. Velasquez palkittiin voitosta illan tyrmäys bonuksella.
Vapaaottelu > UFC (2008–2019) > Raskaansarjan mestaruus (2010–2011)

Nogueira voiton myötä Velasquez sai tilaisuuden otella UFC:n raskaansarjan mestaruudesta Brock Lesnaria vastaan. Lesnar oli puolustanut mestaruuttaan kahdesti, joka oli raskaansarjan ennätys. Ottelu käytiin 23. lokakuuta 2010 UFC 121 -tapahtumassa, jossa Velasquez voitti mestaruuden teknisellä tyrmäyksellä ensimmäisen erän lopussa. Hänet palkittiin voitosta illan tyrmäys bonuksella.
Velasquez puolusti ensimmäisen kerran mestaruuttaan Junior dos Santosia vastaan, joka oli voittanut kaikki seitsemän ottelua UFC:ssä. Ottelu käytiin 12. marraskuuta 2011 UFC on Fox: Velasquez vs. dos Santos -tapahtumassa, jossa hän menetti mestaruutensa tyrmäyksellä ensimmäisessä erässä.
Vapaaottelu > UFC (2008–2019) > Toinen raskaansarjan mestaruus (2012–2015)

Velasquezin menetettyä mestaruuden hän otteli ensimmäistä kertaa UFC:ssä otellutta Antônio Silvaa vastaan toukokuussa 2012. Ottelu käytiin UFC 146 -tapahtumassa, jossa hän voitti ottelun teknisellä tyrmäyksellä ensimmäisessä erässä.
Velasquez sai voiton myötä uusintaottelun Junior dos Santosia vastaan raskaansarjan mestaruudesta. Alun perin kaksikon oli määrä otella syyskuussa 2012, mutta päivää myöhäistettiin joulukuun 29. päivään. Ottelu käytiin UFC 155 -tapahtumassa, jossa Velasquez voitti mestaruuden takaisin tuomariäänin (50–45, 50–43, 50–44). Hänestä tuli samalla UFC historian ensimmäinen ottelija, joka teki yhden ottelun aikana yli 100 merkittävää lyöntiä perille ja yli kymmenen alasvientiä. Velasquezia ennen lähimmäksi ennätystä pääsi Jimy Hettes.
Velasquez puolusti ensimmäistä kertaa mestaruuttaan Antônio Silvaa vastaan, joka oli voittanut ennen ottelua Travis Brownen ja Alistair Overeemin. Ottelu käytiin tasan vuosi edellisestä kerrasta, kun kaksikko kohtasi toisensa toukokuussa 2013. Velasquez voitti UFC 160 -tapahtumassa käydyn kamppailun teknisellä tyrmäyksellä ensimmäisen erän alussa.
Saavutukset

Raskaansarjan mestaruus (kahdesti)
Puolustanut kahdesti
Illan tyrmäys (kolmesti, vs. Denis Stojnić, Antônio Rodrigo Nogueira, Brock Lesnar)
Illan suoritus (kerran, vs. Travis Browne)
Eniten lyöntejä per minuutti raskaassasarjassa (6.48)
Toiseksi eniten tyrmäysvoittoja raskaassasarjassa (10)
Toiseksi pisin voittoputki raskaassasarjassa (7)
Toiseksi eniten pudotuksia raskaassasarjassa (10)
Toiseksi entien alasvientejä raskaassasarjassa (34)
Ottelutilastot

| Tulos | Vastustaja | Ratkaisutyyli | Tapahtuma | Päivämäärä | Erä | Aika | Paikka | Muuta |
| --- | --- | --- | --- | --- | --- | --- | --- | --- |
| Voitto |  Júnior dos Santos | Päätös (Yksimielinen) | UFC 155 | 29.12.2012 | 5 | 5:00 |  Las Vegas, Nevada, United States | Voitti UFC:n raskaansarjan mestaruuden. |
| Voitto |  Antonio Silva | Tekninen tyrmäys (Lyönnit) | UFC 146 | 26.5.2012 | 1 | 3:36 |  Las Vegas, Nevada, United States |  |
| Tappio |  Júnior dos Santos | Tyrmäys (Lyönnit) | UFC on Fox: Velasquez vs. Dos Santos | 12.11.2011 | 1 | 1:04 |  Anaheim, Kalifornia | Menetti UFC:n raskaansarjan mestaruuden. |
| Voitto |  Brock  Lesnar | Tekninen tyrmäys (Lyönnit) | UFC 121 | 23.10.2010 | 1 | 4:12 |  Anaheim, Kalifornia | Voitti UFC:n raskaansarjan mestaruuden. |
| Voitto |  Antônio Rodrigo Nogueira | Tyrmäys (Lyönnit) | UFC 110 | 21.2.2010 | 1 | 2:20 |  Sydney |  |
| Voitto |  Ben Rothwell | Tekninen tyrmäys (Lyönnit) | UFC 104 | 24.10.2009 | 2 | 0:58 |  Los Angeles, Kalifornia |  |
| Voitto |  Cheick Kongo | Päätös (Yksimielinen) | UFC 99 | 13.6.2009 | 3 | 5:00 |  Köln |  |
| Voitto | Denis Stojnić | Tekninen tyrmäys (Lyönnit) | UFC Fight Night: Lauzon vs. Stephens | 7.2.2009 | 2 | 2:34 |  Tampa, Florida |  |
| Voitto |  Jake O'Brien | Tekninen tyrmäys (Lyönnit) | UFC: Silva vs Irvin | 19.7.2008 | 1 | 2:02 |  Las Vegas, Nevada |  |
| Voitto | Brad Morris | Tekninen tyrmäys (Lyönnit) | UFC 83 | 19.4.2008 | 1 | 2:10 |  Montreal, Quebec | UFC debyytti. |
| Voitto |  Jeremiah Constant | Tekninen tyrmäys (Lyönnit) | Bodog Fight: Clash of the Nations | 16.12.2006 | 1 | 4:00 |  Pietari |  |
| Voitto |  Jesse Fujarczyk | Tekninen tyrmäys (Lyönnit) | Strikeforce: Tank vs. Buentello | 7.10.2006 | 1 | 1:58 |  Fresno, Kalifornia |  |
Pauliina Lerche

Pauliina Lerche.
Pauliina Lerche (o.s. Luukkanen, s. 19. maaliskuuta 1974 Imatra) on suomalainen muusikko, jonka pääinstrumentti on harmonikka. Lerche on ollut Mimmit-lastenmusiikkiyhtyeen sanoittaja ja johtaja vuodesta 2007. Lerche on Mimmit Music Oy:n toimitusjohtaja. Hän valmistui musiikin maisteriksi Sibelius-Akatemian kansanmusiikin osastolta vuonna 2002. Lerche on soittanut muun muassa Värttinässä, Burlakat- ja Mimmit-yhtyeissä sekä Hectorin ja Vesa-Matti Loirin yhtyeissä. Hän on työskennellyt myös Kihaus Folkin taiteellisena johtajana.
Yksityiselämä

Pauliina Lerche viettin lapsuutensa Rääkkylässä. Hänen aviomiehensä on Peter Lerche, jonka kanssa hän on esiintynyt duona sekä Kriya-yhtyeessä. Heillä on kaksi lasta.
Levytyksiä

Katrilli (2002)
Malanja (2006)
Tunnustuksia

Vuoden lastenmusiikkilevy 2017
Vuoden lastenmusiikintekijä 2022
Aiheesta muualla

Pauliina Lerchen kotisivut
Pauliina Lerche lauluntekijänä - Fono.fi
Christoph Christian Sturm

Christoph Christian Sturm
Christoph Christian Sturm (25. tammikuuta 1740, Augsburg, Saksa – 26. elokuuta 1786, Hampuri) oli saksalainen luterilainen pappi ja virsirunoilija.
Elämänvaiheet ja työ

Sturm opiskeli Jenassa ja Hallessa ja toimi opettajana ja myöhemmin pappina Hallessa, vuodesta 1769 Magdeburgissa ja vuodesta 1887 Hampurin St. Petri -kirkon pappina ja Hampurin Pastor primariuksena. Magdeburgissa ollessaan hän kirjoitti suurimman osan hartauskirjoistaan. Hänen kirjallinen toimintansa oli laajaa ja hän oli kiinnostunut valistuksen ajan tapaan luonnontieteistä. Häntä arvosteltiin myös rationalismista. Häntä syytettiin myös hänen näkemyksestään siitä, miten pakanat pelastuisivat. Tämä katkeroitti häntä ja oli osasyynä hänen kuolemaansa.
Sturm on kirjoittanut useita hartauskirjoja, joita on käännetty eri kielille, mm. ruotsiksi  Hän oli myös rationalismin aikajakson tuotteliaimpia virsirunoilijoita, hän kirjoitti yli 400 virttä. Monet hänen virtensä kertoivat Jumalan toiminnasta luonnosta. Hän kirjoitti myös lapsille tarkoitettuja virsiä. Johann Sebastian Bachin poika Carl Phipipp Emanuel Bach, joka työskenteli Hampurissa, on säveltänyt useita hänen virsiään ja niitä julkaistiin 1780 kokoelmassa ”Herrn Christoph Christian Strums, Hauptpastor an der Hauptkirche St. Petri und Scholaren in Hamburg, geistiche Gesänge mit Melodien zum Singen bei dem Claviere vom Herrn Kapellmeister Carl Philipp Emanuel Bach, Musikdierektor in Hamburg” .
Hänen virtensä ovat myöhemmin jääneet pois yleisestä käytöstä. Ruotsin kirkon vuoden 1986 virsikirjassa on kaksi hänen kirjoittamaansa virttä, joista toisesta kirjassa on kaksi erilaista käännöstä. Ne ovat suomeksi Ruotsin kirkon virsikirjassaː
136 Karitsa, ristin alle "Sieh, Gotteslamm, wir fallen" 1780? (Ruots. Johan O. Wallin 1816, suom.Pekka Kivekäs 1996 Säv. muod. gregoriaanisesta sävelmästä / Erfurt 1542)
351 Oi Jumalan Karitsa" Sieh, Gotteslamm, wir fallen" 1780? (Ruots. Olov Hartman 1978, suom.Niilo Rauhala 1995) Säv. Muod. gregoriaanisesta sävelmästä/Erfurt 1542
453 Oi viattomin, laupiain "Jerusalem, mit frecher Wuth" 1771 (Ruots. Johan O. Wallin 1816, suom. Pekka Kivekäs 1996) Säv. Strasbourg 1577)
Taiteilija Andreas Stöttrup, Bach ja Strurm 1784
Channa argus

| Channa argus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Channa
Laji::  argus
Kaksiosainen nimi
 Channa argus  Cantor, 1842 
Alalajit
 Idänkäärmeenpää (Channa argus argus)  Amurinkäärmeenpää (Channa argus warpachowskii) 
Katso myös
   Channa argus Wikispeciesissä   Channa argus Commonsissa 
Infobox OKNimi-testi OKIUCN-testi OK: 
Channa argus on käärmeenpäiden (Channidae) heimoon kuuluva kalalaji. Theodore Edward Cantor kuvaili lajin tieteelle vuonna 1842. Alalaji idänkäärmeenpää.
Ulkonäkö ja koko

C. argus-lajin pohjaväritys on likaisenharmaa. Vatsapuoli on vaaleampi. Pisin tavattu yksilö oli 100 senttimetrin mittainen ja painavin 8 kilogramman painoinen.
Elinympäristö ja levinneisyys

Laji elää subtrooppisissa, 4–22 celsiusasteen lämpöisissä olosuhteissa.
Aiheesta muualla

"Frankenfish, eväkäs kalkkarokäärme" – vedestä maalle ryömivä petokala leviää vieraslajina Yhdysvalloissa Yle, 2019
Colorado City

Colorado City voi tarkoittaa seuraavia paikkoja tai kaupunkeja:
Colorado City (Arizona), kaupunki Arizonassa, Yhdysvalloissa.
Colorado City (Colorado), väestönlaskenta-alue Pueblon piirikunnassa, Coloradossa, Yhdysvalloissa
Colorado City (Texas), kaupunki Texasissa, Yhdysvalloissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Colorado City”, voi hakea sivunnimihaulla, laajalla sivunnimihaulla tai tekstihaulla.
Christoph Bernhard

Christoph Bernhard (1628–1692) oli saksalainen säveltäjä ja musiikkiteoreetikko.
Bernhard ilmeisesti opiskeli teologiaa, oikeustiedettä ja musiikkia Danzigissa. Vuodesta 1649 hän työskenteli Dresdenissä Saksin vaaliruhtinaan palveluksessa. Hän jatkoi samaan aikaan opiskelua Heinrich Schützin johdolla. Lisäksi hän suoritti lyhyesti opintoja Roomassa. Vuonna 1655 Bernhard pääsi varakapellimestariksi Dresdenissä, ja vuonna 1663 hän sai kanttorin työn Hampurissa. Vuonna 1670 Schütz tilasi Bernhardilta hautajaissävellyksen, joka pari vuotta myöhemmin esitettiin vanhemman säveltäjän hautajaisissa.
Bernhard saavutti aikanaan arvostusta etenkin saksan- ja latinankielisillä hengellisillä vokaaliteoksillaan. Nykyään hänet muistetaan ennen kaikkea teoreettisesta kirjoituksistaan, joihin kuului Tractatus compositionis augmentatus. Kyseistä teosta levitettiin laajalti 1600-luvun jälkipuoliskolla. Siinä Bernhard tarkasteli musiikkia kolmessa kategoriassa: stylus gravis (Palestrinan ja muiden klassinen polyfonia), stylus luxurians communis (Monteverdin tyyli) ja stylus luxurians theatralis (resitatiivi).
Aiheesta muualla

IMSLP: nuotteja
Carrollton (Georgia)

| Carrollton |
| --- | --- |
 Kaupungintalo

 Koordinaatit: 33°34′51″N, 85°4′36″W 
Valtio:  Yhdysvallat
Osavaltio:  Georgia
Piirikunta:  Carroll
Hallinto:  
 – Pormestari:  Wayne Garner
Pinta-ala:  
 – Kokonaispinta-ala:  53,6 km²
 – Josta vettä:  1,3 km² 
Korkeus:  336 m
Väkiluku (2000):  19 843
 – Väestötiheys:  379,8 as./km²
Aikavyöhyke:  UTC – 5 (kesäaika UTC – 4)
 
 www.carrollton-ga.gov 
Infobox OKVirheellinen NIMI-arvo: 
Carrollton on kaupunki Georgian osavaltiossa Yhdysvalloissa. Sen pinta-ala on 53,6 km² (vettä 1,3 km²) ja asukasluku 23 419 (2009). Asukkaista 62,5 prosenttia on valkoisia, 31 prosenttia mustia ja 6 prosenttia latinoja.[lähde? ]
Aiheesta muualla

Kuvia tai muita tiedostoja aiheesta Carrollton (Georgia) Wikimedia Commonsissa
Carron Company

Carron Company oli skotlantilainen rautaruukki, joka perustettiin vuonna 1759 Stirlingshiressä seitsenvuotisen sodan lisättyä raudan tarvetta Britanniassa. Sen perustivat John Roebuck, hänen kolme veljeään, William Cadell ja Samuel Garbett. Heistä Roebuckilla oli tietämystä tekniikasta, Cadellilla lähialueesta ja Garbettilla raha-asioista.
Carron Company oli Skotlannin ensimmäinen suurimittainen rautaruukki. Se poikkesi aiemmista rautaruukeista käyttämällä raudan tuotannossa paikallisia raaka-aineita ja koksia. Osaavaa työvoimaa yhtiön palvelukseen tuotiin aluksi suurimmaksi osaksi Englannista. Alkuun yhtiö valmisti pääasiassa tykkejä, ja vuoteen 1800 mennessä se olikin Euroopan suurin aseiden valmistaja.
Ensimmäisen kymmenen toimintavuotensa aikana yhtiön omistajat käyttivät yli 150 000 puntaa työvälineisiin. Rahaongelmien vuoksi se muutettiin vuonna 1773 osakeyhtiöksi.
Carron Companyn perustaminen aloitti Skotlannin teollistumisen.
Kirjallisuutta

Campbell, Roy H.: Carron Company.  Oliver and Boyd, 1961.  (englanniksi)
Charles Leclerc (täsmennyssivu)

Charles Leclerc on seuraavien henkilöiden nimi:
Charles Leclerc, monacolainen F1-kuljettaja
Charles Leclerc, ranskalainen kenraali
Charles-Antoine Leclerc de La Bruère, ranskalainen historioitsija ja diplomaatti
Charles Leclerc de Landremont, ranskalainen kenraali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Charles Leclerc”, voi hakea sivunnimihaulla, laajalla sivunnimihaulla tai tekstihaulla.
Clarivate

| Clarivate |
| --- | --- |

Yritysmuoto:  julkinen osakeyhtiö (2019-)
Osake:  NYSE: CCC ja  NYSE: CCC.WS
Perustettu:  2016 (Clarivate Analytics; aiemmin toimi Thomson Reutersin Intellectual Property & Science -liiketoimintoina); osakeyhtiöksi 2019
Toimitusjohtaja:  Jerre Stead (2019-)
Puheenjohtaja:  Jerre Stead (2019-)
Kotipaikka:   1500 Spring Garden, Philadelphia, PA 19130, Yhdysvallat
Toimiala:  tiede-, innovaatio- ja yritysanalytiikka
Henkilöstö:  yli 4 000
Tytäryhtiöt:  useita
Omistaja:  suurimmat osakeomistajat: Baring Private Equity Asia (Hongkong; 44% osakepääomasta) ja Onex (Kanada; 12 % osakepääomasta)
Kotisivu:  clarivate.com
Infobox OKVirheellinen NIMI-arvo: 
Clarivate (29. toukokuuta 2020 saakka Clarivate Analytics) on yhdysvaltalainen, maailmanlaajuisesti yli 100 maassa toimiva analytiikkayritys, jonka päämaja sijaitsee Philadelphiassa. Vuonna 2016 yrityksen palveluksessa oli yli 4 000 työntekijää.
Yritys on keskittynyt henkiseen omaisuuteen (kuten patenttisalkkuihin, innovaatioihin; tavaramerkkien ja brändien turvaamiseen) ja tieteeseen liittyvään liiketoimintaan. Clarivaten palveluita tai tuotteita (tytäryrityksiä) ovat esimerkiksi Web of Science (tieteellisten julkaisujen haku- ja indeksointipalvelu), Thomson CompuMark, Thomson Innovation, Derwent World Patents Index, MarkMonitor (yritysbrändien ja tuoteoikeuksien valvonta) ja Thomson Reuters Cortellis.
Clarivaten pääkonttoria Yhdysvaltain Philadelphiassa.
Analytiikkayrityksen taustalla oli kesällä 2016 tehty 3,55 miljardin Yhdysvaltain dollarin kauppa, jolla Thomson Reuters myi osan toiminnoistaan kanadalaiselle pörssiyhtiö Onexille ja hongkongilaiselle, aasialaisia asiakkaita palvelevalle sijoitusyhtiö Baring Private Equity Asialle (BPEA). Kaupan seurauksena Thomson Reutersilta ostetulle Intellectual Property & Science -liiketoimintayksikölle annettiin uusi nimi: Clarivate Analytics.
Tammikuussa 2019 yhtiömuodoltaan yksityiseen yhtiöön sulautettiin pienempi, edellisvuonna New Yorkin pörssiin listautunut Churchill Capital Corp. -yhtiö (NYSE: CCC). Kaupan kautta Clarivate Analytics Plc:ksi nimetty sulautettu yhtiö muutettiin pörssiyhtiöksi toukokuussa 2019 (NYSE: CCC). Kaupan jälkeen Onex oli laajentuneen yhtiön suurin osakkeenomistaja (51,2 %) ja Baringin osuus oli (19,9 %); yhdessä Clarivaten johdon omistusten kanssa osuus oli 73,8 prosenttia laajentuneesta Clarivate Analyticsistä. Loput yhtiön osakkeista jäivät Churchill Capitalin osakkeenomistajille ja perustajille. Clarivate arvostettiin tällöin noin 4,2 miljardin dollarin arvoiseksi. Joulukuun 2019 alkupuolella toteutetun osakekaupan jälkeen Clarivate Analyticsin suurimmaksi omistajaksi tuli hongkongilainen Baring Private Equity Asia noin 44 prosentin osuudella yhtiön osakkeista. Kanadalaisen Onexin osuudeksi jäi noin 12 prosenttia.
Yritysnimen lyhentämisestä muotoon Clarivate kerrottiin toukokuun 2020 lopussa.
Chollima-liike

Ch’ŏlliman patsas
Chollima-aiheinen propagandajuliste.
Chollima-liike oli Pohjois-Koreassa järjestetty kampanja, jonka perusteet Kim Il-sung esitteli joulukuussa 1956. Liike kannusti kansalaisia uhrautumaan ankaralla työnteolla teollistumisen edistämiseksi. Liikkeessä korostettiin kansakunnan yhteistä etua ja tuomittiin henkilökohtaiseen hyvinvointiin keskittyminen itsekkääksi.
Chollima-liikkeellä pyrittiin jälleenrakentamaan Pohjois-Koreaa Korean sodan jäljiltä. Alkusysäyksen antoi Kim Il-sungin vuonna 1956 terästehtaalle tekemä vierailu, jonka seurauksena työinnon siellä väitettiin kasvaneen siinä määrin, että tuotanto oli yllättäen kaksinkertaistunut. Liike sai nimensä kuvitteelliselta siivekkäältä Chollima-hevoselta. Tavoitellut työmäärät ylittäneitä työläisiä ryhdyttiin kampanjoinnin yhteydessä kutsumaan Chollima-ratsastajiksi. Maon Suuren harppauksen tavoin Chollima-liikkeen pohjana käytettiin vastaavia ideoita kuin stahanovilaisuudessa. Vaikka vuonna 1961 Pjongjangiin pystytettiin Ch’ŏlliman patsas myyttisen hevosen noustua eräänlaiseksi Chollima-liikkeen maskotiksi, liike enimmäkseen kuihtui 1960-luvulle saavutettaessa.
Chollima-liikkeeseen kuului enimmillään lähes 200 000 ihmistä. Viisivuotissuunnitelman tavoitteet pyrittiin sen johdolla täyttämään jo neljässä vuodessa. Raskaan teollisuuden, vaateteollisuuden ja maatalouden aloilla nähty edistys kuitenkin toteutui laadun kustannuksella, eikä tuotantomenetelmiä tästä huolimatta ryhdytty kehittämään vaan vaadittiin työn määrän kasvattamista ennestään. Työntekijöiden uupumus muodostuikin ongelmaksi, jonka häivyttämiseksi taloustilastoista päätettiin luopua.
Huhtikuussa 2021 Pohjois-Korean Rodong Sinmun -sanomalehti peräänkuulutti Chollima-liikkeen sankareiden tien seuraamista. Kim Jong-un oli tätä ennen myöntänyt maan epäonnistumiset taloudenpidossa.
Pauliina Isomäki

Pauliina Isomäki (s. 1964 Vehmaa) on suomalainen säveltäjä. Hän opiskeli musiikkia Yhdysvalloissa Valdosta State Collegessa Georgiassa ja Catawba Collegessa Pohjois-Carolinassa sekä musiikkitiedettä Åbo Akademissa, josta valmistui maisteriksi 1992. Isomäki on säveltänyt erityisesti vokaalimusiikkia, mm. kolme oopperaa.
Keskeiset teokset > Oopperat

Keisarin majakka (libretto Leena Parkkinen)
Unissa kaikki oli selkeämpää (libretto Emma Puikkonen)
Tahdon! (libretto Emma Puikkonen)
Pieni seksiooppera (libretto Anne Lehikoinen)
Keskeiset teokset > Vokaalimusiikkia

Vuorisaarna (teksti: Joni Pyysalo, Raamattu, Pauliina Isomäki )
Den väntande själen (mezzosopraano ja piano/kamariorkesteri, teksti Edith Södergran)
Arpi (sopraano, klarinetti, sello, harppu, teksti Niina Repo)
Magnificat (naiskuoro)
Kanteletar-lauluja (naiskuorolle, mieskuorolle, sekakuorolle)
Sähkömiehen kalajutut (sarja lastenlauluja, tekstit mm. Kirsi Kunnas)
Keskeiset teokset > Kamarimusiikkia ja orkesteriteoksia

Pilvet kuin… (soolohuilulle ja orkesterille)
In Her Dreams (orkesterille)
Källskärin Hermes (2 trumpetille, käyrätorvelle, pasuunalle ja pianolle)
Mielialoja (sopraanosaksofonille ja pianolle)
Valkea tyrsky (vc solo)
Aiheesta muualla

Music Finlandin säveltäjäsivut: http://composers.musicfinland.fi/musicfinland/fimic.nsf/COMAA/4E1F718736B77D41C2257481003BEA3D?opendocument (Arkistoitu – Internet Archive)
Carros

| Carros |
| --- | --- |
 Carros Village
 vaakuna
 Carros
 Koordinaatit: 43°47′36″N, 7°11′18″E 
Valtio:  Ranska
Alue:  Provence-Alpes-Côte d’Azur
Departementti:  Alpes-Maritimes
Arrondissementti:  Grasse
Pinta-ala:  
 – Kokonaispinta-ala:  15,1 km²
Väkiluku (2017):  12 329 
 – Väestötiheys:  815 as./km²
Kunnan numero:  06033
 
 Kunnan kotisivut 
Infobox OKVirheellinen NIMI-arvo: 
Carros on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee Var-joen varrella noin 25 kilometriä Nizzasta pohjoiseen.
Kunnalla on kolme keskustaa. Linnan ympärillä oleva historiallinen keskusta Carros Village, maatalouskeskus Carros Les Plans sekä kauppa- ja hallintokeskus Carros Ville. Vanhan keskustan 1100-luvulta peräisin oleva linna Château de Carros sijaitsee 400 metrin korkeudessa olevan kukkulan laella, ja sen ympärille rakennettu keskiaikainen kylä on säilyttänyt perinteisen arkkitehtuurinsa.
Aiheesta muualla

Kuvia tai muita tiedostoja aiheesta Carros Wikimedia Commonsissa
Christoph August Tiedge

| Christoph August Tiedge |
| --- | --- |
 Christoph August Tiedge
Henkilötiedot
Syntynyt: 1752 Gardelegen
Kuollut: 1841 (88–89 vuotta) Dresden
Ammatti:  kirjailija
Kirjailija
Äidinkieli: saksa
Tuotannon kieli: saksa
Pääteokset:  Urania
Aiheesta muualla
Löydä lisää kirjailijoitaKirjallisuuden teemasivulta
Christoph August Tiedge (1752 Gardelegen – 1841 Dresden) oli saksalainen runoilija.
Tiedge opiskeli alkujaan juridiikkaa Hallen yliopistossa. Hän oli pitkään Elisa von der Recken seuralainen ja uskottu ja matkusteli tämän kanssa Euroopassa. Hän asettui 1819 Dresdeniin ja Recken kuoltua eli tältä perimillään varoilla.
Tiedge sai vaikutteita Friedrich von Schilleriltä filosofiseen opetusrunoelmaan Urania (1801), jossa hän lämpimin äänensävyin puolustaa Jumalan, kuolemattomuuden, vapauden ja hyveen ideaa rationalistisesta lähtökohdasta. Runo oli aikanaan hyvin suosittu. Monissa lauluissaan Tiedge muistuttaa Johann Wilhelm Ludwig Gleimia ja elegioissaan Friedrich von Matthissonia. Esitystapa muuttuu usein vuoroin retoriikaksi, vuoroin hämäräksi haaveiluksi. Tiedgen teokset julkaistiin kahdeksanosaisena 1823–1829, jälkeenjääneet runot neliosaisena 1841.
Tiedgen mukaan nimetty säätiö Tiedge-Stiftung perustettiin 1841 Dresdeniin runoilijoiden ja taiteilijoiden tukemiseksi.
Ludwig van Beethoven on säveltänyt muutamia Tiedgen runoja, muun muassa kokoelmasta Urania runon "An die Hoffnung" (op. 32 ja 94).
An die Hoffnung

Ob ein Gott sei? Ob er einst erfülle,

Was die Sehnsucht weinend sich verspricht?

Ob, vor irgendeinem Weltgericht,

Sich dies rätselhafte Sein enthülle?

Hoffen soll der Mensch! Er frage nicht!
Aiheesta muualla

Kuvia tai muita tiedostoja aiheesta Christoph August Tiedge Wikimedia Commonsissa
Pentti J. Huhtala

Pentti Johannes Huhtala (6. toukokuuta 1926 Kuusankoski – 19. kesäkuuta 1985 Helsinki) oli suomalainen kirjailija ja suomentaja.